
	PRIMORSKO-GORANSKA ŽUPANIJA

	UPRAVNI ODJEL ZA UPRAVLJANJE IMOVINOM I IMOVINSKO-PRAVNE POSLOVE


KLASA:940-02/24-01/272
URBROJ: 2170-12-02/22-26-20
Rijeka, 25. rujna 2026.


[bookmark: _GoBack]Na temelju članka 12. stavka 2. i članka 13. stavka 3. i članka 24. stavka 1., podstavka 2. Zakona o upravljanju nekretninama i pokretninama u vlasništvu Republike Hrvatske („Narodne novine“ broj 155/23., dalje u tekstu: Zakon), članka 6. stavka 2. Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te stjecanja nekretnina i drugih stvarnih prava u korist Republike Hrvatske („Narodne Novine“ broj: 64/2025) te Odluke županijske skupštine Primorsko-goranske županije o raspisivanju javnog natječaja za prodaju nekretnine oznake k.č.br. 3598, k.o. Malinska-Dubašnica, KLASA:024-04/26-01/6, URBROJ: 2170-01-01/5-26-34 od 10. rujna 2026. godine, Primorsko-goranska županija objavljuje: 

                                                       JAVNI POZIV
za podnošenje ponuda za kupnju nekretnine u vlasništvu Republike Hrvatske
na području Primorsko-goranske županije 

Pozivaju se zainteresirane osobe za podnošenje ponuda za kupnju nekretnine u vlasništvu Republike Hrvatske na području Primorsko-goranske županije i to za nekretninu pod rednim brojem i zemljišnoknjižnom oznakom: 
1. k.č.br. 3598 površine 732 m2, upisana u zk.ul. 2340 k.o. Malinska -Dubašnica, kod Općinskog suda u Crikvenici, Zemljišnoknjižnog odjela Krk. 
U naravi predmetna nekretnina nalazi se u naselju Malinska, na području Općine Malinska - Dubašnica, nepravilnog je oblika, relativno ravne konfiguracije, obrasla primorskim raslinjem i sa svih strana omeđena suhozidima. Nekretnina ima neposredni pristup na javno-prometnu površinu.  
Sukladno Odluci o donošenju prostornog plana Primorsko-goranske županije („Službene novine Primorsko-goranske županije“ broj 32/13, 7/17, - ispravak, 41/18 i 4/19 – pročišćeni tekst, 18/22, 40/22 – pročišćeni tekst, 35/23 i 12/24 – pročišćeni tekst) i Odluci o donošenju prostornog plana uređenja Općine Malinska – Dubašnica („Službene novine Primorsko-goranske županije“ broj 13/04, 14/06 – usklađenje, 38/09 – pročišćeni tekst, 9/13 – ciljane liD., 5/17, 33/18, 18/19, 9/23 i 15/23 – pročišćeni tekst)   nekretnina označena kao k.č.br. 3598, k.o. Malinska - Dubašnica, nalazi se u unutar građevinskog područja, u izgrađenom dijelu građevinskog područja naselja Bogovići, Zidarići, Milčetići, oznake GPN-2.

Početna cijena nekretnine iznosi 202.000,00 eura.
Jamčevina iznosi 20.200,00 eura.
OSNOVNE INFORMACIJE
Rok za podnošenje ponuda: 27. listopada 2026. godine do 12,00 sati.
Javno otvaranje ponuda održat će se u prostorijama Primorsko-goranske županije, Splitska 2, 51000 Rijeka, I. kat, soba 100, 28. listopada 2026. godine u 10,00 sati.
Nekretnina se prodaje u stanju „viđeno-kupljeno“.
Jamčevina iznosi 10% utvrđene početne cijene nekretnine za koju se podnosi ponuda te se uplaćuje na IBAN račun Primorsko-goranske županije broj: HR7424020061800008005, poziv na broj: 7374-OIB ponuditelja, a u opisu plaćanja treba navesti da se radi o jamčevini za kupnju nekretnine, redni broj nekretnine iz javnog poziva i zemljišnoknjižnu oznaku nekretnine za koju se uplaćuje jamčevina.
Valjanom uplatom jamčevine smatra se uplata čija je transakcija vidljiva na računu Primorsko-goranske županije najkasnije na dan isteka roka za predaju pisanih ponuda odnosno najkasnije na dan 27. listopada 2026. godine.
Kontakt informacije ponedjeljkom od 8,30 do 11,00 sati, telefonom: 051/354-434.
Cjeloviti javni poziv za javno podnošenje ponuda sa svim detaljima i uvjetima objavljen je na službenim mrežnim stranicama Primorsko-goranske županije, Ministarstva prostornoga uređenja, graditeljstva i državne imovine te Hrvatske gospodarske komore.
PODNOŠENJE PONUDA 
Podnošenjem ponude ponuditelj je izričito suglasan da Primorsko-goranska županija kao nadležno tijelo može prikupljati, koristiti i dalje obrađivati podatke u svrhu provedbe javnog poziva za provedbu javnog natječaja sukladno Zakonu o provedbi Opće uredbe o zaštiti podataka (»Narodne novine«, broj 42/18.) te iste javno objaviti sukladno Zakonu o pravu na pristup informacijama (»Narodne novine«, br. 25/13., 85/15. i 69/22.).
NAČIN PODNOŠENJA PONUDA
Ponuda za kupnju i prilozi uz ponudu podnose se pisanim putem za nekretninu u zatvorenoj omotnici na adresu Primorsko-goranske županije, Upravnog odjela za upravljanje imovinom i imovinsko-pravne poslove, Riva 10, 51000 Rijeka, preporučenom poštom na način da preporučena pošiljka bude zaprimljena u pisarnici Primorsko-goranske županije najkasnije do 27. listopada 2026. godine do 12,00 sati ili neposrednom predajom u pisarnicu najkasnije do 27. listopada 2026. godine do 12,00 sati.
Ponuditelji su dužni na prednjoj strani i poleđini omotnice napisati redni broj pod kojim je nekretnina u oglasu navedena i zemljišnoknjižnu oznaku nekretnine uz upozorenje „PONUDA ZA KUPNJU NEKRETNINE oznake k.č.br. 3598, k.o. Malinska - Dubašnica - NE OTVARATI“.
Pisana ponuda i cjelokupna dokumentacija mora biti numerirana na način da je označen svaki broj stranice ponude i dokumentacije te mora biti uvezana u cjelinu na način da je ponuda s cjelokupnom dokumentacijom prošivena i spojena s vrpcom i jamstvenikom tako da nije moguće naknadno vađenje ili umetanje listova ili dijelova ponude. Ponude koje su zaprimljene, a nisu uvezane i numerirane na opisani način smatrat će se nevaljanim te se neće razmatrati, također ponuda uvezana spiralnim uvezom neće se smatrati valjanom.
Dan predaje ponude smatra se dan predaje pisane ponude neposredno u pisarnicu Primorsko-goranske županije ili putem pošte na način da preporučena pošiljka bude zaprimljena u pisarnici Primorsko-goranske županije do 27. listopada 2026. godine do 12,00 sati.
Nepotpune ponude i ponude zaprimljene u Primorsko-goranskoj županiji nakon 27. listopada 2026. godine nakon 12,00 sati neće se razmatrati. 
UVJETI NATJEČAJA
Nekretnina se prodaje u stanju „viđeno-kupljeno“.
Pravo sudjelovanja u postupku javnog podnošenja ponuda imaju fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor, Švicarske konfederacije te onih država s kojima Republika Hrvatska ima utvrđenu uzajamnost u stjecanju prava vlasništva nekretnina, kao i pravne osobe koje imaju sjedište u Republici Hrvatskoj, državi koja čini Europski gospodarski prostor, Švicarskoj konfederaciji ili u onim državama s kojima Republika Hrvatska ima utvrđenu uzajamnost u stjecanju prava vlasništva nekretnina.
Osoba koje namjerava sudjelovati u postupku javnog natječaja mora biti uplatitelj jamčevine.
Najpovoljnijim ponuditeljem smatra se pravna ili fizička osoba koja ponudi najviši iznos cijene koja mora biti viša od početne cijene nekretnine i izražena u eurima, uz uvjet da ispunjava i sve druge uvjete iz javnog poziva.
U slučaju da isti ponuditelj dostavi više ponuda za istu nekretninu smatrat će se valjanom isključivo ponuda s najvišim iznosom ponuđene cijene.
Ukoliko pristignu dvije ponude s istim iznosom ponuđene cijene, koji je ujedno i najviši ponuđeni iznos, ponuditelji će biti pozvani preporučenom pošiljkom putem pošte ili elektroničkom poštom na adresu koju su naznačili u svojoj ponudi da u roku od pet dana od primitka poziva dostave novi iznos ponuđene cijene na način opisan uvjetima javnog poziva za podnošenje ponuda za kupnju nekretnina.
U slučaju da najpovoljniji ponuditelj odustane od ponude ili odustane od sklapanja ugovora o kupoprodaji nekretnine ili ne uplati kupoprodajnu cijenu gubi pravo na povrat jamčevine.
Najpovoljniji ponuditelj dužan je u roku od 15 dana od dana dostave ugovora o kupoprodaji nekretnine isti potpisati i dostaviti nadležnom tijelu, a u suprotnom nadležno tijelo nije vezano odlukom o odabiru najpovoljnijeg ponuditelja.
Najpovoljnijem ponuditelju vratit će se uplaćena jamčevina bez prava na zakonsku zateznu kamatu za razdoblje od njezine uplate do isplate nakon što uplati kupoprodajnu cijenu u cijelosti. Ostalim ponuditeljima izvršit će se povrat uplaćene jamčevine bez prava na zakonsku zateznu kamatu za razdoblje od njezine uplate do isplate, u roku od 30 dana od dana donošenja Odluke o odabiru najpovoljnijeg ponuditelja.
Najpovoljniji ponuditelj dužan je snositi trošak izrade procjembenog elaborata za nekretninu koja je predmet prodaje, u iznosu od 500,00 eura.
Primorsko-goranska županija zadržava pravo da odustane od prodaje u svako doba prije sklapanja ugovora, uz povrat iznosa uplaćene jamčevine ponuditelju bez prava na zakonsku zateznu kamatu za razdoblje od njezine uplate do isplate te ne snosi materijalnu ili drugu odgovornost prema ponuditeljima, niti ima obvezu obavijestiti ih o razlozima za takav postupak.
SADRŽAJ PONUDE
Ponuda za kupnju nekretnine u vlasništvu Republike Hrvatske mora sadržavati:
- osnovne podatke o ponuditelju (ime i prezime ponuditelja, prebivalište/boravište, osobni identifikacijski broj (OIB) za fizičke osobe i fizičke osobe koje imaju registrirani obrt ili obavljaju djelatnosti slobodnih zanimanja te adresu elektroničke pošte i broj telefona radi kontakta),
- osnovne podatke o ponuditelju kada je isti pravna osoba (naziv trgovačkog društva, sjedište, osobni identifikacijski broj (OIB) za pravne osobe te adresu elektroničke pošte i broj telefona radi kontakta),
- kupoprodajnu cijenu navedenu u eurima, ponude dostavljene u drugoj valuti neće se razmatrati
- broj bankovnog računa za povrat jamčevine.

Obvezna dokumentacija koju je potrebno dostaviti uz ponudu za kupnju nekretnine u vlasništvu Republike Hrvatske: 
- dokaz o izvršenoj uplati jamčevine na račun Primorsko-goranske županije,
-  izvornik ili ovjerenu presliku ili elektronički zapis potvrde nadležne Porezne uprave o podmirenju poreznog duga, koja ne smije biti starija od 30 dana od dana podnošenja ponude (za domaće pravne i fizičke osobe),
- presliku važeće osobne iskaznice (za domaće fizičke osobe), a presliku putovnice (za strane fizičke osobe), 
- domaće pravne osobe moraju priložiti izvornik ili presliku izvatka iz sudskog, obrtnog ili drugog registra, rješenje o upisu u odgovarajući upisnik samostalnih djelatnosti, a strane pravne osobe izvadak iz domicilnog registra s ovjerenim prijevodom sudskog tumača na hrvatski jezik u izvorniku,
- javnobilježnički ovjerenu izjavu ponuditelja kojom se isti obvezuje da će, u slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponuda,
- javnobilježnički ovjerenu izjavu ponuditelja kojom isti izjavljuje pod materijalnom i kaznenom odgovornošću da nema dugovanja s osnova korištenja državne imovine.

